ประกาศธนาคารแห่งประเทศไทยประกาศธนาคารแห่งประเทศไทยเรื่องการแต่งตั้งตัวแทนรับฝากและถอนเงินของธนาคารพาณิชย์ ๑. เหตุผลในการออกประกาศเพื่ออำนวยความสะดวกให้ประชาชนเข้าถึงบริการทางการเงินขั้นพื้นฐานได้แก่ช่องทางการฝาก ถอนและโอนเงิน ให้ครอบคลุมพื้นที่ได้อย่างทั่วถึงยิ่งขึ้นโดยการใช้ประโยชน์จากเครือข่ายสถาบันการเงินและไปรษณีย์ที่มีอยู่ให้มีประสิทธิภาพ๒. อำนาจตามกฎหมายธนาคารแห่งประเทศไทยจึงอาศัยอำนาจตามความในมาตรา๑๓ จัตวาแห่งพระราชบัญญัติการธนาคารพาณิชย์ พ.ศ.๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๓) พ.ศ. ๒๕๓๕ออกหลักเกณฑ์และวิธีปฏิบัติในการแต่งตั้งตัวแทนรับฝากและถอนเงินของธนาคารพาณิชย์ตามที่กำหนดในประกาศนี้๓. ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคารยกเว้นกิจการวิเทศธนกิจ๔. หลักเกณฑ์การแต่งตั้งตัวแทนรับฝากและถอนเงิน๔.๑ธนาคารพาณิชย์สามารถแต่งตั้งธนาคารพาณิชย์แห่งอื่นเป็นตัวแทนรับฝากเงินเพิ่มในบัญชีเงินฝากที่ได้เปิดไว้แล้วได้ตามหลักเกณฑ์ที่ธนาคารแห่งประเทศไทยกำหนดในหนังสือเวียน ที่ ธปท. สนส.(๓๑)ว. ๑๙๕๙/๒๕๔๕ลงวันที่ ๒๑ สิงหาคม ๒๕๔๕ เรื่อง การแต่งตั้งตัวแทนเพื่อรับฝากเงินรับชำระสินเชื่อและรับชำระค่าใช้จ่ายตามบัตรเครดิต๔.๒ธนาคารแห่งประเทศไทยกำหนดหลักเกณฑ์ วิธีการและเงื่อนไขในการที่ธนาคารพาณิชย์จะแต่งตั้งบริษัท ไปรษณีย์ไทย จำกัดหรือบริษัทร่วมทุน (Joint Venture Company) ระหว่าง บริษัท ไปรษณีย์ไทยจำกัด กับธนาคารพาณิชย์นั้นให้เป็นตัวแทนรับฝากและถอนเงิน ดังนี้๔.๒.๑ การให้บริการตัวแทนรับฝากและถอนเงินของบริษัทไปรษณีย์ไทยจำกัด หรือบริษัทร่วมทุน (Joint Venture Company) ดังกล่าว ต้องอยู่ภายในขอบเขต ดังนี้๑) การรับฝากและถอนเงินในบัญชีเงินฝากที่ได้เปิดไว้แล้ว๒) การโอนเงินเข้าบัญชีเงินฝากของบุคคลที่สาม๓) การรับส่งเอกสารระหว่างธนาคารพาณิชย์และลูกค้าทั้งนี้ไม่อนุญาตให้ตัวแทนทำการเปิดบัญชีเงินฝากใหม่และการให้สินเชื่อ๔.๒.๒ให้ธนาคารพาณิชย์กำหนดนโยบายและวิธีปฏิบัติให้ชัดเจนเกี่ยวกับการแต่งตั้งบริษัทไปรษณีย์ไทย จำกัด หรือบริษัทร่วมทุน (Joint Venture Company) ระหว่างบริษัทไปรษณีย์ไทย จำกัด กับธนาคารพาณิชย์ เป็นตัวแทนรับฝากและถอนเงินโดยอย่างน้อยต้องมีรายละเอียดในเรื่องต่อไปนี้๑) วันที่ธุรกรรมเสร็จและวันที่เริ่มคิดดอกเบี้ยซึ่งควรเป็นมาตรฐานเดียวกับการทำธุรกรรมที่สาขาธนาคารพาณิชย์แต่หากมีความแตกต่างธนาคารพาณิชย์หรือตัวแทนต้องแจ้งเงื่อนไขและข้อจำกัดในการให้บริการให้ลูกค้าทราบ๒) หลักฐานการทำธุรกรรมที่ตัวแทนต้องออกให้แก่ลูกค้า๓) ระบบการควบคุมภายในและการประสานงานระหว่างธนาคารพาณิชย์และตัวแทนเพื่อป้องกันความเสี่ยงต่างๆ ที่เกิดขึ้นซึ่งครอบคลุมถึงความเสี่ยงด้านการชำระเงิน (Settlement Risk) และความเสี่ยงด้านปฏิบัติการ(Operational Risk) ด้วย เช่น การใช้ระบบข้อมูลเงินฝาก Onlineและ Real Time หรือระบบการตรวจสอบลายมือชื่อเจ้าของบัญชีเป็นต้น๔) แผนฉุกเฉินกรณีตัวแทนนั้นไม่สามารถให้บริการตามที่ธนาคารพาณิชย์แต่งตั้งไว้ได้๕) เงื่อนไขสำคัญในสัญญาระหว่างธนาคารพาณิชย์กับตัวแทน๔.๒.๓สัญญาแต่งตั้งตัวแทนอย่างน้อยต้องมีแนวทางซึ่งจะต้องมีผลไม่ว่าในทางตรงหรือทางอ้อม ดังนี้๑) การฝากเงินของลูกค้าถือว่าเสร็จสิ้นสมบูรณ์และถือว่าธนาคารพาณิชย์ได้รับฝากเงินเมื่อตัวแทน ได้ออกหลักฐานได้แก่ลูกค้าในกรณีการฝากโดยใช้เงินสดหรือบัตรเดบิตหรือเมื่อเช็คสามารถเรียกเก็บเงินได้ครบถ้วนในกรณีการฝากโดยใช้เช็ค๒) ต้องไม่ห้ามบริษัทไปรษณีย์ไทย จำกัด ทำหน้าที่ตัวแทนนี้ให้กับธนาคารพาณิชย์แห่งอื่น๓) ตัวแทนต้องไม่ทำสัญญาช่วง(Subcontract) ให้กับผู้อื่นเพื่อดำเนินการแทนตน๔) ต้องดำเนินการรับฝากและถอนเงินในสถานที่ประกอบการหรือสาขาของบริษัทไปรษณีย์ไทย จำกัด เท่านั้น๕) เงื่อนไขในสัญญาต้องระบุชัดเจนว่าตัวแทนต้องให้ความร่วมมือในการจัดเตรียมข้อมูลหรือยินยอมให้ธนาคารแห่งประเทศไทยเข้าตรวจสอบเอกสารและการทำงานที่เกี่ยวข้องเมื่อธนาคารแห่งประเทศไทยร้องขอ๔.๒.๔ธนาคารพาณิชย์ใดประสงค์ที่จะแต่งตั้งตัวแทนรับฝากและถอนเงินตามข้อ ๔.๒นี้ ให้ดำเนินการไปได้โดยไม่ต้องขออนุญาตก่อน แต่ต้องแจ้งให้ธนาคารแห่งประเทศไทยทราบอย่างน้อย๓๐ วัน ก่อนตัวแทนดังกล่าวเริ่มดำเนินการตามข้อ ๔.๒.๑๔.๒.๕ในการเข้าถือหุ้นในบริษัท ไปรษณีย์ไทย จำกัด หรือในบริษัทร่วมทุน (JointVenture Company) จะต้องเป็นไปตามมาตรา ๑๒ (๕)แห่งพระราชบัญญัติการธนาคารพาณิชย์ พ.ศ.๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๓) พ.ศ. ๒๕๓๕๔.๓ในการแต่งตั้งบุคคลใดเป็นตัวแทนรับฝากและถอนเงินในกรณีอื่นนอกจากข้อ ๔.๑และข้อ ๔.๒จะต้องได้รับการพิจารณาจากธนาคารแห่งประเทศไทยเป็นแต่ละกรณีไปโดยธนาคารแห่งประเทศไทยจะได้กำหนดหลักเกณฑ์ วิธีการ และเงื่อนไขให้ธนาคารพาณิชย์ถือปฏิบัติเกี่ยวกับการรับฝากเงินหรือเรื่องอื่นๆตามความเหมาะสมสำหรับคำขอแต่ละกรณีต่อไป๕. วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๕ พฤศจิกายน พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยญาณี/พิมพ์๑๗กุมภาพันธ์ ๒๕๔๗สุมลรัตน์/พัชรินทร์/ตรวจ๒๖ กุมภาพันธ์ ๒๕๔๗A+B[๑]รก.๒๕๔๖/พ๑๒๘ง/๖๑/๗ พฤศจิกายน ๒๕๔๖